**Winnie Harlow**, nada como **Chantelle Brown-Young** en Toronto (Ontario) o 27 de xullo de 1994, é unha modelo canadense e portavoz das persoas con vitilixe. É máis coñecida por participar no programa de televisión estadounidense *America's Next Top Model*.

Primeiros anos
--------------

Winnie Harlow é de ascendencia xamaicana e ten dúas irmás. Á idade de catro anos diagnosticóuselle a alteración crónica da pel caracterizada pola despigmentación de porcións da pel. Winnie foi vítima da intimidación doutros nenos e, segundo informa, foi chamada «vaca, cebra e toda clase de insultos» ao longo da súa infancia. O acoso verbal levouna a cambiarse de escola numerosas veces e abandonar a escola secundaria, despois do cal chegou a contemplar a posibilidade do suicidio.

Traxectoria
-----------

### Percorrido como modelo

Winnie foi descuberta pola presentadora de *America's Next Top Model*, Tyra Banks, en Instagram, e posteriormente converteuse nunha das catorce finalistas do ciclo 21 en 2014. Ela foi a primeira e única canadense que participou no concurso. Foi eliminada na segunda semana e participou nunha competición separada chamada a «serie de regreso», onde continuou participando nas sesións de fotos do ciclo xunto cos outras concursantes eliminadas, co obxectivo de regresar á competición. Despois de completar a «serie de regreso», revelouse que ela recibira a maior puntuación media de votos do público, polo que regresou. Foi eliminada novamente no episodio 13, quedando no sexto posto en xeral.

Harlow no Festival de Cannes 2017.
Tras a súa eliminación de *America's Next Top Model*, Harlow traballou para a marca de roupa española Desigual e converteuse na representante oficial da marca. En setembro de 2014, camiñou e pechou para a marca de roupa Ashish para a súa colección primavera/verán 2015 na *Semana da Moda de Londres*. Tamén traballou con revistas de moda como *i-D* e *Dazed*, e para a páxina web de moda Showstudio.com. En 2015 colaborou coa marca de roupa italiana Diesel para a súa campaña primavera/verán 2015, que foi rodada polo fotógrafo de moda británico Nick Knight. Posou para as edicións españolas e italianas da revista *Glamour* e apareceu na edición de agosto-setembro de 2015 da revista *Complex*. Tamén foi presentada no número de agosto de 2015 de *Cosmopolitan*. Apareceu na páxina web de *Vogue Italia* nunha entrevista e unha sesión fotográfica. En agosto de 2015, Winnie apareceu na edición de setembro da revista *Ebony*, xunto á ex-concursante de *America's Next Top Model*, Fatima Siad. En 2016, apareceu nun anuncio para Sprite, e tamén nunha campaña para Swarovski. O mesmo ano, foi elixida como unha das 100 Mulleres da BBC.

### Oradora pública

En xullo de 2011, Winnie publicou un vídeo de YouTube titulado *Vitilixe: unha condición da pel, non un cambiador de vida*, onde falou sobre a súa condición e respondeu a preguntas sobre a súa vida vivindo con vitilixe. En novembro de 2014, nunha presentación en TED, deu un discurso sobre a súa experiencia de vivir con vitilixe. En outubro de 2015, Harlow falou no panel *Dove Self-Esteem Project* no Cume Mundial de Mulleres 2015. Entregóuselle o premio «Modelo a seguir» no evento de 2015 de GQ, Home do Ano.

### Outros traballos

Harlow apareceu en varios vídeos musicais, incluíndo «The One» de JMSN, «Guts Over Fear» de Eminem e «#WHERESTHELOVE» de The Black Eyed Peas.

Ela foi un dos moitos cameos notables no «álbum visual» de Beyoncé, *Lemonade*.

Filmografía
-----------

### Televisión

| Ano | Título | Notas |
| --- | --- | --- |
| 2014 | *Access Hollywood* | Episodio: «26 de xuño de 2014» |
| *America's Next Top Model* | 6º posto no ciclo 21 |
| 2015 | *Prominent!* | Episodio: «13 de febreiro de 2015» |
| *Primetime: What Would You Do* | Episodio: «Venres 12 de xuño» |

### Vídeos musicais

| Canción | Ano | Artista | Referencia(s) |
| --- | --- | --- | --- |
| «The One» | 2014 | JMSN |  |
| «Guts Over Fear» | Eminem ft. Sia |  |
| «Lemonade» | 2016 | Beyoncé |  |

Notas
-----

1. 1 2 3  "From Suicide Thoughts to *America's Next Top Model* Finalist". *Gleaner Company*.
2. ↑  "Chantelle Winnie: ‘I’m proud of my skin’". ISSN 0261-3077.
3. 1 2  "Chantelle Winnie: ‘I’m proud of my skin’".
4. ↑  "Model with rare skin disease changing the face of fashion". *New York Post*.
5. ↑  "'America's Next Top Model' cuts Chantelle Brown-Young from the competition". *Reality TV World*.
6. 1 2  "'America's Next Top Model' eliminates Mirjana Puhar, welcomes back Chantelle Brown-Young". *Reality TV World*.
7. 1 2 3  "Winnie Harlow: Canadian Model With Rare Skin Condition Lands 2 Major Campaigns".
8. ↑  "Canadian Model With Skin Disorder Gets Another Sweet Gig".
9. ↑  Theo. "Model Suffering from Vitiligo Scores Desigual Campaign". Fashion Model Directory.
10. ↑  "Winnie Harlow - Model".
11. ↑  Models. "Winnie Harlow". *Models*.
12. ↑  "Winnie Harlow stars in Diesel’s new campaign". *Dazed*.
13. ↑  "Vídeo: Winnie Harlow, el valor de ser diferente | Glamour". Arquivado dende o orixinal o 04 de marzo de 2016. Consultado o 28 de febreiro de 2019.
14. ↑  "Editorials. Chantelle Winnie. Glamour Italia June 2015. Images by Giovanni Gastel. | SUPERSELECTED - Black Fashion Magazine Black Models Black Contemporary Artists Art Black Musicians".
15. ↑  Karizza Sanchez. "Model Winnie Harlow Talks Drake, Vitiligo, and Embracing Your Own Skin | Complex UK".
16. ↑  "Model Chantelle Winnie Remembers Getting Beat Up Because of Her Vitiligo".
17. ↑  Lucia D'Angelo. "Chantelle Winnie". Arquivado dende o orixinal o 30 de abril de 2017. Consultado o 28 de febreiro de 2019.
18. ↑  "Ebony Magazine September 2015 Pays Homage To Female Black Models". Ebony. Arquivado dende o orixinal o 29 de agosto de 2015. Consultado o 28 de febreiro de 2019.
19. ↑  "YouTube". YouTube.
20. ↑  "SWAROVSKI – Introducing the "Swarovski Crystaldust Crew" with Winnie Harlow". YouTube.
21. ↑  "BBC 100 Women 2016: Who is on the list? - BBC News".
22. ↑  "Model Winnie Harlow gives empowering talk at Women in the World event".
23. ↑  "GQ Men of the Year 2015". *Metro*.
24. ↑  "Winnie Harlow, Beyonce Lemonade Model with Vitiligo". Arquivado dende o orixinal o 06 de decembro de 2016. Consultado o 28 de febreiro de 2019.
25. ↑  Spice TV. "VITILIGO MODEL CHANTELLE BROWN YOUNG STARS IN MUSIC VIDEO FOR JMSN". *Spice*.
26. ↑  "Watch Eminem Get in the Ring for 'Guts Over Fear' Video".
27. ↑  "How Winnie Harlow Went from America's Next Top Model to Beyoncé's "Lemonade"". Arquivado dende o orixinal o 06 de decembro de 2016. Consultado o 28 de febreiro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Winnie Harlow Modificar a ligazón no Wikidata*** |

### Ligazóns externas

* Winnie Harlow en Internet Movie Database (en inglés)
* Winnie Harlow en Models.com
* Sitio web oficial
* Winnie Harlow en Instagram

|  |  |
| --- | --- |
| Control de autoridades | 
* Wd: Q19791141
* FMD: winnie+chantelle\_harlow1
* IMDb: nm6663210
* TMDb: 2476360

 |